Vi er to familier på i alt 4 voksne og 5 børn, der har holdt en skøn ferie i dette hus. Alt i beskrivelsen passer, huset og udsigten er faktisk bare endnu bedre - det skal opleves! Huset oser af atmosfære og er meget hyggeligt indrettet. Der er rigeligt med køkkenudstyr, så man kan sagens lave mad og spise i huset, også selvom man er mange.
Der er sengelinned og håndklæder, og undervejs i vores ophold, kom der rengøring og alt blev skiftet. Der er desuden ansatte til haven og pool, så det hele er meget velholdt. Vi anbefaler klart stedet. Værterne er meget søde og hjælpsomme, og kan fortælle en masse om området, og hvad der er godt at se.